Melinda French Gates a anunţat luni că se retrage din funcţia de co-preşedinte al Fundaţiei Bill & Melinda Gates, transmite Reuters.
Ultima ei zi de activitate în cadrul fundaţiei va fi 7 iunie, conform unei postări pe platforma X.
Bill şi Melinda Gates au divorţat în 2021 după o căsnicie de 27 de ani.
Fundaţia Bill & Melinda Gates este considerată una dintre cele mai puternice şi mai influente entităţi din domeniul global al sănătăţii publice, cheltuind peste 50 de miliarde de dolari în ultimele 2 decenii pentru a aduce o abordare de tip „business” în combaterea sărăciei şi bolilor, mai notează Reuters.